
A V I Z

asupra propunerii legislative pentru modificarea şi completarea Legii nr.66/1996 privind reorganizarea C.E.C. din România în societate bancară pe acţiuni, publicată în M.O. nr.140/5.07.1996.

Cu adresa nr.276 din 9 iunie 2000, înregistrată sub nr.586/XVIII/11 din 9 iunie 2000, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, în procedură de urgenţă, propunerea legislativă menţionată mai sus.



În şedinţa din 14 iunie 2000, Comisia juridică, de disciplină şi imunităţi a examinat propunerea legislativă  şi a hotărât, cu majoritate de voturi, să o avizeze favorabil, cu recomandarea pentru comisia sesizată în fond de a solicita Avizul Consiliului Legislativ şi Punctul de vedere al Guvernului şi de a ţine seama de conţinutul lor. 



Având în vedere conţinutul juridic şi obiectul reglementării, propunerea legislativă face parte din categoria legilor ordinare. 

